Δ΄ Εθνική ποδοσφαίρου ανδρών 2011-12

Η **Δ΄ Εθνική Κατηγορία 2011–2012** ήταν η 25η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Ξεκίνησε στις 6 Νοεμβρίου 2011 και ολοκληρώθηκε στις 3 Ιουνίου 2012, με τους αγώνες της τελευταίας αγωνιστικής στον 10ο όμιλο, με τη συμμετοχή 141 ομάδων οι οποίες χωρίστηκαν σε 10 ομίλους.

Το πρωτάθλημα αυτής της περιόδου είχε σημαντικές ιδιαιτερότητες σε σύγκριση με παλαιότερες περιόδους, οι οποίες του προσέδωσαν ξεχωριστό ενδιαφέρον και οφείλονταν:

* Στη συμμετοχή ομάδων που την προηγούμενη αγωνιστική περίοδο αγωνίζονταν στην Α΄ Εθνική ή στη Β΄ Εθνική και υποβιβάστηκαν απευθείας στην Δ΄ Εθνική λόγω εμπλοκής τους σε υποθέσεις πλαστογραφίας, στημένων αγώνων κ.λπ.
* Στη συμμετοχή του Γ.Σ. Ηρακλής Θεσσαλονίκης, μίας εκ των πιο ιστορικών ποδοσφαιρικών ομάδων με σχεδόν αδιάκοπη παρουσία στην Α΄ Εθνική Κατηγορία
* Στη συμμετοχή 3 ομάδων που είναι κάτοχοι τίτλου, του Γ.Σ. Ηρακλής Θεσσαλονίκης, του Εθνικού Πειραιώς και του Α.Γ.Σ. Καστοριά.

Ο Γ.Σ. Ηρακλής Θεσσαλονίκης με αποφάσεις των αρμοδίων αθλητικών οργάνων γνώρισε 3 διαδοχικούς υποβιβασμούς, καταλήγοντας από την Α΄ Εθνική στην Δ΄ Εθνική, παρόλο που αγωνιστικά είχε κατορθώσει να κερδίσει την παραμονή του στη Super League 2010–2011. Ο Γ.Σ. Ηρακλής Θεσσαλονίκης που είχε αρχικά υποβιβαστεί στη Β΄ Εθνική με απόφαση της πειθαρχικής επιτροπής της Super League για κατάθεση πλαστής ασφαλιστικής και φορολογικής ενημερότητας, κατέληξε στην Γ΄ Εθνική επειδή προσέφυγε στα πολιτικά δικαστήρια και τελικά στην Δ΄ Εθνική επειδή δεν κατέθεσε φάκελο συμμετοχής στα επαγγελματικά πρωταθλήματα.

Από την Α΄ Εθνική υποβιβάστηκαν επίσης απευθείας στη Δ΄ Εθνική οι Α.Ο. Καβάλα και Α.Σ. Ολυμπιακός Βόλου 1937, με απόφαση της Επιτροπής Επαγγελματικού Αθλητισμού, καθώς εξακολουθούσαν να παραμένουν ως ουσιαστικοί ιδιοκτήτες των ομάδων οι ισοβίως αποκλεισμένοι από τον χώρο του ποδοσφαίρου λόγω του σκανδάλου των στημένων αγώνων, Μάκης Ψωμιάδης και Αχιλλέας Μπέος. Ο Α.Σ. Ολυμπιακός Βόλου 1937 δεν δήλωσε συμμετοχή στο πρωτάθλημα της Δ΄ Εθνικής ελπίζοντας να δικαιωθεί από το Αθλητικό Διαιτητικό Δικαστήριο στο οποίο προσέφυγε.

Από τη Β΄ Εθνική υποβιβάστηκαν απευθείας στην Δ΄ Εθνική οι ομάδες Εθνικός Πειραιώς, Α.Ο. Ιωνικός Νίκαιας, Α.Σ. Αναγέννηση Καρδίτσας, Α.Ο. Τρίκαλα και Γ.Σ. Ηλιούπολης. Οι τέσσερις πρώτες ομάδες υποβιβάστηκαν για δυσφήμηση του αθλήματος (πλαστογραφία κατ' εξακολούθηση), ενώ ο Γ.Σ. Ηλιούπολης τιμωρήθηκε με υποβιβασμό λόγω εμπλοκής παραγόντων του στην υπόθεση με τους στημένους αγώνες

Από την Γ΄ Εθνική υποβιβάστηκαν απευθείας στην Δ΄ Εθνική οι ομάδες Α.Σ. Ρόδος, Γ.Σ. Παναιγιάλειος, Α.Σ. Εορδαϊκός 2007, Σ.Φ. Ολυμπιακός Χερσονήσου, Ένωση Πανασπροπυργιακού–Δόξας Ασπροπύργου, Α.Σ. Αίας Σαλαμίνας και Π.Α.Σ. Κόρινθος, με απόφαση της Πρωτοβάθμιας Πειθαρχικής Επιτροπής της Ε.Ε.Π. Β΄ και Γ΄ Εθνικής για πλαστογραφία κατ’ εξακολούθηση και δυσφήμηση του ποδοσφαίρου. Από τις ομάδες αυτές δεν δήλωσε συμμετοχή για το νέο πρωτάθλημα της Δ΄ Εθνικής ο Α.Σ. Εορδαϊκός 2007.

Με το τέλος του πρωταθλήματος εξασφάλισαν την άνοδό στη Football League 2 2012–2013 οι ομάδες Γ.Σ. Εθνικός Σιδηροκάστρου, Α.Σ. Οδυσσέας Κορδελιού, Ακαδημία Πλαταμώνα, Α.Σ. Αναγέννηση Καρδίτσας, Α.Ο. Κασσιόπης, Γ.Σ. Παναιγιάλειος, Π.Α.Σ. Κόρινθος, Α.Π.Ο. Φωστήρας Ταύρου, Α.Ο. Αχαρναϊκός και Α.Ο. Επισκοπής Ρεθύμνου.

## 1ος Όμιλος
Στον πρώτο όμιλο συμμετέχουν ομάδες από την Ανατολική Μακεδονία και Θράκη. Την πρώτη θέση και την άνοδο κατέκτησε ο **[[Γ.Σ. Εθνικός Σιδηροκάστρου|Εθνικός Σιδηροκάστρου]]**.

Βαθμολογία:

* Ο ΑΟ Καβάλα είχε -4 βαθμούς με αποφάσεις της ΠΕ/ΕΠΟ.
* Ο Ορφέας Ξάνθης είχε -5 βαθμούς με απόφαση της ΠΕ/ΕΠΟ.
* Η ΑΕ Αμπελοκήπων Δράμας αποχώρησε από το Πρωτάθλημα.
* Η ΑΕ Ποντίων Ευμοίρου αποχώρησε από το Πρωτάθλημα.

## 2ος Όμιλος
Στον δεύτερο όμιλο συμμετέχουν ομάδες από την Κεντρική Μακεδονία. Την πρώτη θέση και την άνοδο κατέκτησε ο **[[Οδυσσέας Κορδελιού|Α.Σ. Οδυσσέας Κορδελιού]]**.

Στο πρωτάθλημα της Δ΄ Εθνικής 2011-2012, ο Α.Σ. Μακεδονικός αγωνίστηκε μόνο στην 1η αγωνιστική, διότι η Επιτροπή Πρωταθλήματος της Δ' Εθνικής, ανακοίνωσε πως με απόφαση της FIFA, αποβάλει τον Α.Σ. Μακεδονικό από τον 2ο όμιλο, λόγω της μη εκπλήρωσης οφειλών του στον Βούλγαρο ποδοσφαιριστή Tsvetomir Chipev.

Στον όμιλο αυτόν ξεχώρισε η παρουσία του Γ.Σ. Ηρακλή Θεσσαλονίκης, μίας εκ των πιο ιστορικών ομάδων του ελληνικού ποδοσφαίρου. Η συμμετοχή του Γ.Σ. Ηρακλή Θεσσαλονίκης στο πρωτάθλημα ξεκίνησε επεισοδιακά, καθώς στα δύο πρώτα παιχνίδια που έδωσε η ομάδα οι οπαδοί του Γ.Σ. Ηρακλή Θεσσαλονίκης έδωσαν δυναμικό παρόν χωρίς όμως να αποφευχθούν τα επεισόδια. Στο πρωτάθλημα της Δ΄ Εθνικής 2011-2012, ο Γ.Σ. Ηρακλής Θεσσαλονίκης αγωνιζόταν μέχρι τη 10η αγωνιστική και ανακοίνωσε την αποχώρησή του από τον 2ο όμιλο, εφόσον στις 20 Ιανουαρίου 2012, είχε προχωρήσει η συγχώνευση της ομάδας με τη Μ.Α.Ε. Ποντίων Κατερίνης, η οποία αγωνιζόταν στη Γ΄ Εθνική 2011-2012.

Βαθμολογία:

* Ο Γ.Σ. Ηρακλής Θεσσαλονίκης είχε -9 βαθμούς με αποφάσεις της ΠΕ/ΕΠΟ.
* Ο Α.Σ. Μακεδονικός αποχώρησε από το Πρωτάθλημα.
* Ο Γ.Σ. Ηρακλής Θεσσαλονίκης αποχώρησε από το Πρωτάθλημα.

## 3ος Όμιλος
Στον τρίτο όμιλο συμμετέχουν ομάδες από την Δυτική Μακεδονία. Την πρώτη θέση και την άνοδο κατέκτησε η Αθλητική Ακαδημία Παντελεήμονα–Νέων Πόρων–Πλαταμώνα. Ωστόσο, η ομάδα του Πλαταμώνα παραχώρησε τη θέση της στο πρωτάθλημα της Γ΄ Εθνικής 2012-13 στον Αιγινιακό.

Βαθμολογία:

* Η Νίκη Αγκαθιάς αποχώρησε από το Πρωτάθλημα.
* Ο ΑΓΣΚ Καστοριά έχει -2 βαθμούς.

## 4ος Όμιλος
Στον τέταρτο όμιλο συμμετέχουν ομάδες από  τη Θεσσαλία και την Κεντρική Στερεά Ελλάδα. Την πρώτη θέση και την άνοδο κατέκτησε η **[[Αναγέννηση Καρδίτσας (ποδόσφαιρο ανδρών)|Αναγέννηση Καρδίτσας]]**.

Βαθμολογία:

*Ο Πύρασος Νέας Αγχιάλου έχει -2 βαθμούς με απόφαση της ΠΕ/ΕΠΟ

## 5ος Όμιλος
Στον πέμπτο όμιλο συμμετέχουν ομάδες από την Ήπειρο, την Δυτική Στερεά Ελλάδα και το Βόρειο Ιόνιο. Την πρώτη θέση και την άνοδο κατέκτησε ο **[[Α.Ο. Κασσιόπης]]**.

Βαθμολογία:

*Ο ΠΑΣ Πρέβεζα αποχώρησε από το  πρωτάθλημα
*Ο ΑΟ Τρίκαλα αποχώρησε από το πρωτάθλημα

## 6ος Όμιλος
Στον έκτο όμιλο συμμετέχουν ομάδες από τη Δυτική Πελοπόννησο και το Νότιο Ιόνιο. Την πρώτη θέση και την άνοδο κατέκτησε ο **[[Παναιγιάλειος Γ.Σ.|Παναιγιάλειος]]**.

Βαθμολογία:

*Ο Τριταιϊκός αποχώρησε από το Πρωτάθλημα.
*Ο ΑΟ Τσιλιβή αποχώρησε από το Πρωτάθλημα.

## 7ος Όμιλος
Στον έβδομο όμιλο συμμετέχουν ομάδες από την Ανατολική Πελοπόννησο, Ανατολική Στερεά και Δυτική Αττική. Την πρώτη θέση και την άνοδο κατέκτησε ο **[[Π.Α.Σ. Κόρινθος]]**.
 
Βαθμολογία:

*Η Ένωση Πανασπροπυργιακού-Δόξας έχει -2 βαθμούς με απόφαση της ΠΕ/ΕΠΟ.
*Ο ΑΟ Θήβα αποχώρησε από το Πρωτάθλημα.
*Ο ΑΟ Πόρου αποχώρησε από το Πρωτάθλημα.

## 8ος Όμιλος
Στον όγδοο όμιλο συμμετέχουν οι ομάδες από την Αθήνα και το Νότιο Αιγαίο. Την πρώτη θέση και την άνοδο κατέκτησε ο **[[Α.Π.Ο. Φωστήρας Ταύρου|Φωστήρας Ταύρου]]**.

Βαθμολογία:

*Ο ΑΟ Μελισσίων έχει -2 βαθμούς από την αγωνιστική περίοδο 2010-2011
*Ο ΑΟ Αγ. Παρασκευής έχει -6 βαθμούς από την αγωνιστική περίοδο 2010-2011
*Ο ΓΣ Ηλιούπολη έχει -2 βαθμούς.
*Η ΑΕ Κως έχει -4 βαθμούς.
*Η ΑΕ Καρλοβασίου έχει αποχωρήσει από το πρωτάθλημα.

## 9ος Όμιλος
Στον ένατο όμιλο συμμετέχουν ομάδες από τον Πειραιά, την Ανατολική Αττική και το Βόρειο Αιγαίο. Την πρώτη θέση και την άνοδο κατέκτησε ο **[[Αχαρναϊκός Α.Ο.|Αχαρναϊκός]]**. Ξεχώρισε ο υποβιβασμός του ιστορικού Εθνικού στο τοπικό πρωτάθλημα για πρώτη φορά στην ιστορία του.

Βαθμολογία:

## 10ος Όμιλος
Στον δέκατο όμιλο συμμετέχουν ομάδες από την Κρήτη. Την πρώτη θέση και την άνοδο κατέκτησε ο **[[Α.Ο. Επισκοπή Ρεθύμνου|Α.Ο. Επισκοπής Ρεθύμνου]]**.

Βαθμολογία:

## Σκόρερ
Με μαυρα γράμματα ο αρχισκόρερ.

*1ος όμιλος:  
*2ος όμιλος:  
*3ος όμιλος:  
*4ος όμιλος:  
*5ος όμιλος:  
*6ος όμιλος:  
*7ος όμιλος:  
*8ος όμιλος: 23 γκολ, Ντεντόπουλος (Φωστήρας)
*9ος όμιλος: 24 γκολ, Βασίλης Λαναράς (Αχαρναϊκός )
*10ος όμιλος: 19 γκολ, Άγγελος Καστελλιανάκης (Πατούχας Βιάννου)

## Πηγές
*Σκόρερ

## Παραπομπές


Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2011-2012